છેલ્લા કેટલાક દિવસથી સંઘમાં મોહન ભાગવતની કવાયદ રંગ લાવી છે. સંઘના સૂત્રોથી મળેલી માહિતી અનુસાર પીએમ પદ માટે મોદીના નામની જાહેરાત ટૂંક સમય થનારી છે અને તેના કરતા વધુ રસપ્રદ વાત એ છેકે સંઘે ભાજપની અંદર ચાલી રહેલા વિખવાદને ખતમ કરી નાંખ્યો છે અને હવે એકતાનું પ્રદર્શન કરવા માટે પીએમ પદના ઉમેદવારની ઘોષણા લાલકૃષ્ણ અડવાણી કરશે. મોહન ભાગવતે અડવાણીને એ માટે તૈયાર કરી લીધા છે. સૂત્રોએ જણાવ્યા પ્રમાણે મોહન ભાગવત સાથે તાજેતરમાં અડવાણીની મુલાકાત થઇ હતી. અડવાણીને સમજાવવામાં આવ્યા છે કે તેઓ સમયની માંગને સમજે અને મોદીને આગળ વધવા દે. તેમાજ પક્ષ અને તેમની ભલાઇ છે.